CONSILIUL LOCAL SIGHIȘOARA

 **DIRECȚIA DE ASISTENȚĂ SOCIALĂ SIGHIȘOARA**

 Piața Muzeului nr.7 Sighişoara cod 545400 jud. Mureş România

 Tel. 40-265-771280 Fax: 40-265-771278

 E-mail: das@sighisoara.org.ro

Nr. 3027/30.12.2021

 **RAPORT DE SPECIALITATE**

**al Direcției de Asistență Socială Sighișoara, la proiectul de hotărâre privind aprobarea Planului anual de acţiune privind serviciile sociale administrate şi finanţate din bugetul Municipiului Sighișoara, pentru anul 2022**

În conformitate cu prevederile art. 112 alin. (3) lit. a) și b) din Legea nr. 292/2011, Legea asistenței sociale, cu modificările și completările ulterioare, și ale art. 3 alin. (2) lit. a) și b) din Regulamentul-cadru de organizare şi funcţionare al direcţiei de asistenţă socială organizate în subordinea consiliilor locale ale municipiilor şi oraşelor, aprobat prin H.G. nr. 797/2017 – Anexa 2, cu modificările și completările ulterioare, Direcția de Asistență Socială are ca atribuții principale în domeniul organizării, administrării şi acordării serviciilor sociale, **elaborarea strategiei locale de dezvoltare a serviciilor sociale**, pe termen mediu şi lung, în concordanţă cu strategiile naţionale şi nevoile locale identificate, precum și **elaborarea planurilor anuale de acţiune** privind serviciile sociale administrate şi finanţate din bugetul consiliului local, în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor**, pe care le supune spre aprobare consiliului local.**

Consiliul Local Sighișoara a aprobat, prin Hotărârea nr. 187/29.09.2021, Strategia de dezvoltare a serviciilor sociale la nivelul municipiului Sighișoara, pentru perioada 2021 – 2030, al cărei obiectiv general îl reprezintă dezvoltarea unui sistem realist, eficient și modern de servicii sociale la nivelul municipiului Sighișoara, capabil să asigure incluziunea socială a tuturor categoriilor vulnerabile, creșterea calității vieții, tratament egal, nediscriminare și dreptul la o viață demnă pentru toți locuitorii municipiului aflați într-o situație de vulnerabilitate/marginalizare socială.

În vederea fundamentării și elaborării Planului operațional de implementare a Strategiei de dezvoltare a serviciilor sociale la nivelul municipiului Sighișoara, pentru perioada 2021 – 2030, Direcția de Asistență Socială Sighișoara a organizat un focus grup cu tema “Direcții strategice de dezvoltare a serviciilor sociale în municipiul Sighișoara”, la care au participat furnizori publici și privați de servicii sociale de la nivel local, reprezentanți ai autorității publice locale, precum și ai altor instituții de interes public local (poliție, spital, școli).

În atingerea obiectivelor strategiei, orientarea Direcției de Asistență Socială Sighișoara este spre dezvoltarea colaborării cu instituții publice și alți actori sociali și spre valorificarea oportunităților oferite de organizațiile neguvernamentale care activează în domeniul social.

În îndeplinirea atribuțiilor care îi revin în domeniul organizării, administrării şi acordării serviciilor sociale, Direcția de Asistență Socială Sighișoara elaborează anual Planul de acțiune privind serviciile sociale administrate şi finanţate din bugetul Municipiului Sighișoara, în conformitate cu Strategia de dezvoltare a serviciilor sociale la nivelul municipiului Sighișoara, pentru perioada 2021 – 2030.

Potrivit prevederilor art. 5 alin. (1) – alin. (5) dinAnexa nr. 2 la H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare:

“Art. 5

(1) Planul anual de acţiune ……… se elaborează înainte de fundamentarea proiectului de buget pentru anul următor, în conformitate cu strategia de dezvoltare a serviciilor sociale proprie, precum şi cu cea a judeţului de care aparţine unitatea administrativ-teritorială, şi cuprinde date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare şi programul de subvenţionare a serviciilor din fonduri publice, derulate cu respectarea legislaţiei în domeniul ajutorului de stat, bugetul estimat şi sursele de finanţare.

(2) Planul anual de acţiune cuprinde, pe lângă activităţile prevăzute la alin. (1), planificarea activităţilor de informare a publicului, precum şi programul de formare şi îndrumare metodologică în vederea creşterii performanţei personalului care administrează şi acordă servicii sociale.

(3) Elaborarea planului anual de acţiune se fundamentează prin realizarea unei analize privind numărul şi categoriile de beneficiari, serviciile sociale existente şi propuse spre a fi înfiinţate, resursele materiale, financiare şi umane disponibile pentru asigurarea furnizării serviciilor respective, cu respectarea planului de implementare a strategiei proprii de dezvoltare a serviciilor sociale prevăzut la art. 4 alin. (1), în funcţie de resursele disponibile, şi cu respectarea celui mai eficient raport cost/beneficiu.

(4) La elaborarea proiectului de buget anual aferent serviciilor sociale acordate la nivelul unităţii administrativ-teritoriale se au în vedere costurile de funcţionare a serviciilor sociale aflate în administrare, inclusiv a celor ce urmează a fi înfiinţate, costurile serviciilor sociale contractate, ale celor cuprinse în lista serviciilor sociale ce urmează a fi contractate şi sumele acordate cu titlu de subvenţie, cu respectarea legislaţiei în domeniul ajutorului de stat, estimate în baza standardelor de cost în vigoare.

(5) Anterior aprobării prin hotărâre a consiliului local a planului anual de acţiune, Direcţia îl transmite spre consultare consiliului judeţean.”,

iar potrivit prevederilor art. 118 alin. (1) – alin. (3) din din Legea nr. 292/2011, Legea asistenței sociale, cu modificările și completările ulterioare:

“Art. 118

(1) Planurile anuale de acţiune privind serviciile sociale se elaborează de către autorităţile administraţiei publice locale, în conformitate cu măsurile şi acţiunile prevăzute în strategia de dezvoltare a serviciilor sociale a judeţului de care aparţin, respectiv în cea a municipiului Bucureşti, pentru sectoarele de la nivelul capitalei.

(2) Planurile anuale de acţiune privind serviciile sociale prevăzute la alin. (1) cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor de la furnizorii privaţi, programul de subvenţionare, bugetul estimat şi sursele de finanţare.

(3) Planurile anuale de acţiune elaborate de autorităţile administraţiei publice locale, anterior aprobării acestora prin hotărâre a consiliului local, se transmit pentru consultare consiliului judeţean, respectiv Consiliului General al Municipiului Bucureşti.”

Planul anual de acțiune privind serviciile sociale administrate şi finanţate din bugetul Municipiului Sighișoara, pentru anul 2022, a fost elaborat în baza măsurilor și acțiunilor prevăzute în Strategia de dezvoltare a serviciilor sociale la nivelul municipiului Sighișoara, pentru perioada 2021 – 2030, precum şi în conformitate cu Strategia de dezvoltare a serviciilor sociale în județul Mureș în domeniul protecției și promovării drepturilor copilului și a persoanelor adulte cu handicap sau aflate în nevoie, pentru perioada 2021 – 2030.

În vederea respectării prevederilor art. 5 alin. (5) din Anexa 2 la H.G. nr. 797/2017, anterior supunerii spre aprobarea Consiliului Local Sighișoara, Planul anual de acţiune privind serviciile sociale administrate şi finanţate din bugetul local, pentru anul 2022, a fost transmis spre consultare Consiliului Județean Mureș, prin adresa Direcției de Asistență Socială Sighișoara nr. 3022/29.12.2021, înregistrată la Consiliul Județean Mureș cu nr. 36214/29.12.2021.

Pentru asigurarea eficienţei şi transparenţei în planificarea, finanţarea şi acordarea serviciilor sociale, potrivit dispozițiilor art. 6 alin. (1) lit. b) din Anexa 2 la H.G. nr. 797/2017, Direcţia de Asistență Socială Sighișoara va transmite Direcției Generale de Asistență Socială și Protecția Copilului Mureș, Planul anual de acţiune privind serviciile sociale administrate şi finanţate din bugetul Municipiului Sighișoara, pentru anul 2022, în termen de 15 zile de la data aprobării acestuia.

Ținând cont de cele de mai sus, susţinem proiectul de hotărâre prezentat și propunem aprobarea Planului anual de acţiune privind serviciile sociale administrate şi finanţate din bugetul Municipiului Sighișoara, pentru anul 2022.

 Director executiv,

 Doina-Victoria Bădău

Biroul Achiziții Publice, Strategii, Programe, Proiecte, Administrativ

Șef birou,

Elena-Adriana Popoviciu

**PROIECT**

Nr. \_\_\_\_\_\_\_/\_\_\_\_\_\_\_2021

**HOTĂRÂREA NR.\_\_\_\_\_\_\_**

**privind aprobarea Planului anual de acţiune privind serviciile sociale administrate şi finanţate din bugetul Municipiului Sighișoara, pentru anul 2022**

 **Consiliul Local al Municipiului Sighişoara,**

 Luând act de proiectul de hotărâre înregistrat cu nr. \_\_\_\_\_/\_\_\_\_\_\_2021 şi referatul de aprobare înregistrat cu nr. \_\_\_\_\_\_/\_\_\_\_\_\_2021, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile:

- art. 112 alin. (3) lit. b) și art. 118 alin. (1), alin. (2) și alin. (3) din Legea nr. 292/2011, Legea asistenței sociale, cu modificările și completările ulterioare;

- art. 3 alin. (2) lit. b) și art. 5 din Regulamentul-cadru de organizare şi funcţionare al direcţiei de asistenţă socială organizate în subordinea consiliilor locale ale municipiilor şi oraşelor, aprobat prin H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare – Anexa 2;

- Ordinului ministrului muncii şi justiţiei sociale nr. 1086/2018 privind aprobarea modelului-cadru al Planului anual de acţiune privind serviciile sociale administrate şi finanţate din bugetul consiliului judeţean/consiliului local/Consiliului General al Municipiului Bucureşti;

- art. 15 lit. c), art. 16 alin. (2) lit. b) și art. 24 alin. (3) lit. d) din Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018;

Având în vedere Strategia de dezvoltare a serviciilor sociale la nivelul municipiului Sighișoara, pentru perioada 2021 – 2030, aprobată prin Hotărârea Consiliului Local Sighișoara nr. 187/29.09.2021 și Procesul-verbal al consultării din cadrul Focus grupului cu tema “Direcții strategice de dezvoltare a serviciilor sociale în municipiul Sighișoara”, cu nr. 1471 din data de 06.07.2021, organizat cu furnizori publici și privați de servicii sociale de la nivel local, reprezentanți ai autorității publice locale, precum și ai altor instituții de interes public local (poliție, spital, școli), în vederea fundamentării și elaborării Planului operațional de implementare a Strategiei de dezvoltare a serviciilor sociale la nivelul municipiului Sighișoara, pentru perioada 2021 – 2030;

Ținând cont de adresa Direcției de Asistență Socială Sighișoara nr. 3022/29.12.2021, înregistrată la Consiliul Județean Mureș cu nr. 36214/29.12.2021, prin care transmite, spre consultare, Planul anual de acțiune privind serviciile sociale administrate și finanțate din bugetul local, pentru anul 2022;

Luând în considerare prevederile Legii nr. 52/2003 privind transparenţa decizională în administraţia publică, republicată;

În temeiul prevederilor art. 129 alin. (2) lit. b) și lit. d), alin. (4) lit. e) și alin. (7) lit. b) și lit. s), alin. 14, art. 139 alin. (1) și alin. (3) lit. d) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1.** Se aprobă **Planul anual de acţiune privind serviciile sociale administrate şi finanţate din bugetul Municipiului Sighișoara, pentru anul 2022,** conform Anexei nr. 1, care face parte integrantă din prezenta hotărâre.

 **Art.2.** Direcția de Asistență Socială Sighișoara se încredinţează cu ducerea la îndeplinire a prevederilor prezentei hotărâri.

**Art.3.** Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa [www.primariasighisoara.ro](http://www.primariasighisoara.ro).

  **P R I M A R,**

 **Ioan-Iulian Sîrbu**

  **A V I Z A T**

 **Secretar General,**

 **jr. Anca Bizo**

Nr. \_\_\_\_\_\_\_/\_\_\_\_\_\_\_2021

**REFERAT DE APROBARE**

**la proiectul de hotărâre privind aprobarea Planului anual de acţiune privind serviciile sociale administrate şi finanţate din bugetul Municipiului Sighișoara, pentru anul 2022**

 **Doamnelor şi domnilor consilieri,**

Legea nr. 292/2011, Legea asistenței sociale, cu modificările și completările ulterioare, stabilește responsabilitatea autorităților publice locale în ceea ce privește organizarea, administrarea şi acordarea serviciilor sociale.

Serviciile sociale reprezintă activitatea sau ansamblul de activităţi realizate pentru a răspunde nevoilor sociale, precum şi celor speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.

În conformitate cu prevederile:

- art. 112 alin. (3) lit. a) și lit. b) din Legea nr. 292/2011, Legea asistenței sociale, cu modificările și completările ulterioare;

- art. 3 alin. (2) lit. a) și lit. b) din Regulamentul-cadru de organizare şi funcţionare al direcţiei de asistenţă socială organizate în subordinea consiliilor locale ale municipiilor şi oraşelor, Anexa nr. 2, aprobat prin H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;

- art. 15 lit. c), art. 16 alin. (2) lit. b), art. 17 lit. d) și art. 24 alin. (3) lit. d) din Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018,

 Direcția de Asistență Socială, în îndeplinirea principalelor atribuții care îi revin în domeniul organizării, administrării şi acordării serviciilor sociale, **elaborează strategia locală de dezvoltare a serviciilor sociale**, pe termen mediu şi lung, în concordanţă cu strategiile naţionale şi nevoile locale identificate, precum și **planurile anuale de acţiune** privind serviciile sociale administrate şi finanţate din bugetul consiliului local, în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor**, pe care le supune spre aprobare consiliului local.**

Consiliul Local Sighișoara a aprobat, prin Hotărârea nr. 187/29.09.2021, Strategia de dezvoltare a serviciilor sociale la nivelul municipiului Sighișoara, pentru perioada 2021 – 2030, al cărei obiectiv general îl reprezintă dezvoltarea unui sistem realist, eficient și modern de servicii sociale la nivelul municipiului Sighișoara, capabil să asigure incluziunea socială a tuturor categoriilor vulnerabile, creșterea calității vieții, tratament egal, nediscriminare și dreptul la o viață demnă pentru toți locuitorii municipiului aflați într-o situație de vulnerabilitate/marginalizare socială.

Având în vedere cele de mai sus, vă propun următorul proiect de hotărâre.

  **P R I M A R,**

 **Ioan-Iulian Sîrbu**